Мария Донева
Летните обувки на дъжда…

chitanka.info

Летните обувки на дъжда

още се търкалят на тавана.

Те тежат от прах и светлина,

но на мене може да ми станат.

Ще обходя нечия душа,

ще изтичам по въжето с дрехи.

И един човек ще натъжа,

а на друг ще донеса утеха.

И ако дъждът ми стане гост,

ще се вмъква тайно през комина.

Ако му харесва да е бос —

ще ми кимне и ще ме отмине.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.